Ceremonia aderarii la NATO a Republicii Cehe,

Poloniei si Ungariei

 

In cadrul unei ceremonii desfasurate la 12 martie 1999 in mica localitate Independence, Missouri, locul unde s-a nascut presedintele Henry Truman, s-a consfintit oficial marirea numarului de tari membre in NATO cu inca trei: Republica Cehia, Polonia si Ungaria. 

La o masa la care a lucrat si presedintele Harry Truman, unul dintre principalii arhitecti ai Aliantei Nord-Atlantice in urma cu aproape 50 de ani, secretarul de stat Madeleine Albright a primit documentele de aderare la NATO din partea ministrilor de externe din Republica Ceha, Polonia si Ungaria

Acceptand documentele de aderare prezentate de ministri de externe, secretarul de stat Madeleine Albright a declarat ca de acum incolo cele 3 natiuni fac parte, cu drepturi depline, din comunitatea atlantica a pacii. 

Madeleine Albright i-a elogiat pe cei mai proaspeti membri in NATO si traditia lor de lupta pentru libertate: "curajosii luptatori pentru libertate din Ungaria anului 1956, studentii care au infruntat tancurile la Praga, cu 12 ani mai tarziu, si muncitorii de la Gdansk, a caror miscare pentru solidaritate a facilitat noul inceput al Europei" - a aratat la ceremonie secretarul de stat Madeleine Albright, precizand ca NATO va continua sa intareasca Parteneriatul cu Rusia, Ucraina si celelalte democratii ale Europei. Scopul acestui demers - a continuat sefa diplomatiei americane - este de a elimina liniile de demarcatie trasate de Stalin, fara a le inlocui cu altele noi

Madeleine Albright a tinut sa precizeze ca intr-o buna zi numarul aliatilor din NATO va fi mai mare decat 19. Sefa diplomatiei americane a adaugat ca extinderea Aliantei nu este un eveniment unic si incheiat ca atare, ci un proces. "Nu trebuie sa ne lasam vreodata pe tanjeala sau sa ne inchipuim ca totalitarismul este mort pentru totdeauna sau aflat in retragere. Trebuie sa invatam din istorie si sa nu o repetam, si sa nu uitam vreodata ca destinele Europei si Americii de Nord sun inseparabile" - a afirmat dna Albright.

. "Niciodata, de acum incolo, nu se va mai juca cineva cu soarta voastra, asa cum o faci cu fisele intr-un joc de pocker. Atunci cand veti ajuta la revizuirea conceptului strategic al Aliantei sau cand va veti angaja in Parteneriatul dintre NATO si Rusia, promisiunea ca nici o decizie care va priveste sa nu fie luata fara asentimentul vostru este acum oficiala" - a spus Madeleine Albright 

La randul sau, ministrul polonez de externe Bronislaw Geremek s-a angajat ca tara sa va fi un aliat fidel "in vremuri bune ca si in vremuri rele", spunand: "Polonia revine pentru totdeauna acolo unde ii este locul, adica in lumea libera. Polonia nu mai este singura in apararea libertatii sale".

Ministrul de externe al Republicii Cehe, Jan Kavan, a reamintit asistentei ca in 1968, atunci cand tancurile sovietice patrundeau in tara sa, el se afla nu departe de locul ceremoniei. Republica Ceha - a continuat Kavan - intelege si apreciaza semnificatiile aderarii la NATO. "Nu dorim sa devenim o povara pentru Alianta. Din contra, suntem pregatiti sa ne indeplinim obligatiile si angajamentele care ne revin si care decurg din calitatea de membru" - a spus seful diplomatiei de la Praga. 

Ca si secretarul de stat Albright, ministrul ungar de externe, Janos Martonyi, s-a pronuntat cu hotarare pentru continuarea extinderii Aliantei. "Intrarea in NATO inseamna revenirea Ungariei in mediul sau natural. Este destinul nostru /.../ sa ne alaturam celor cu care impartasim aceleasi valori, interese si aspiratii" - a afirmat seful diplomatiei de la Budapesta. Urmatorul pas major pentru toti cei 19 membri ai Aliantei este summitul din aprilie de la Washington.

* 

Opinia unor publicatii din strĺinĺtate despre aderarea la NATO a celor trei tari 

"Frankfurter Allgemeine Zeitung" mentioneaza ca, din punct de vedere spiritual si politic, Budapesta a devenit membra cu mult inainte de festivitatea oficiala, fapt dovedit de rezultatul referendumului efectuat cu multa vreme in urma, de participarea militarilor maghiari inca din 1994 la diferite aplicatii ale programului Parteneriat pentru Pace al NATO, si de folosirea de catre Alianta a aeroporturilor si bazelor militare din Ungaria. "Cu toate acestea - scrie autorul articolului - de la parteneriat la membru deplin, drumul este lung. Pentru modernizarea tehnicilor de lupta este nevoie nu numai de vointa politica, ci de multi bani si nu trebuie uitat nici faptul ca bugetul alocat pentru armata a scazut de la 3,5%, cat era acum 10 ani, la 1,5%, cat este acum". 

Ziarul german "Die Welt" noteaza, sub titul "Victoria dreptei judecati", ca din ce in ce mai multe state din Europa de Est, ba chiar si din Caucaz doresc sa devina membre ale Aliantei Nord-Atlantice. Presedintele Azerbaidjanului a propus infiintarea unor baze NATO in tara sa, iar presedintele Georgiei, Sevardnadze, a aminitit de curand dorinta tarii sale de a adera la Alianta. "In sfarsit, Occidentul a priceput ca Moscovei i-a ramas putere cel mult pentru amenintari goale, deci se poate lua in calcul ca organizatia sa se largeasca cu noi membri - scrie ziarul german - iar din recentele studii ale Congresul american, pe primul loc se afla Lituania si Slovenia". 

"Zuddeutsche Zeitung" constata ca "in sfarsit, s-a indeplinit visul maghiarilor". Corespondentul de la Budapesta al ziarului din Mvnchen reliefeaza in comentariul sau ca vestea aderarii a fost bine primita si de cercurile economice. "Primirea de noi membri in NATO este victoria dreptatii asupra nedreptatilor istoriei", citeaza din declaratia lui Javier Solana ziarul austriac "Salzburger Nachrichten". Publicatia atrage atentia asupra faptului ca Austria ar trebui sa se adapteze laTnoua situatie a politicii de securitate. O data cu extinderea granitelor Aliantei, Austria se afla acum incercuita de tari membre ale NATO. "Oare putem noi sa stam linistiti si sa sustinem ca de acum inainte, fiind incercuiti de tari NATO, suntem pe deplin protejati? Sau ar trebui sa ne straduim ca in interesul securitatii regiunii noastre sa ne implicam in formarea politicii comune de aparare a securitatii in Europa?" - se intreaba autorul articolului.

In interviul acordat ziarului slovac "Pravda", ministrul de externe slovac, Eduard Kukan, a spus ca "slovacii nu pot invinui pe nimeni ca au pierdut acest val de integrare, cel mult ei pot da vina pe guvernul precedent". Evident, Moscova nu priveste cu ochi buni orientarea Bratislavei catre Occident. Referitor la acest aspect, Eduard Kukan, care este adeptul exprimarii directe, a declarat: "Fara sa ne ascundem dupa deget, aducem la cunostinta prietenilor nostri rusi ca, din punct de vedere al securitatii Slovaciei, cea mai corespunzTtoare orientare este catre Vest".

Iritare la Moscova, generata de primirea de noi membri in NATO 

Rusia a reactionat cu iritare si demonstratii de protest fata de primirea oficiala in NATO a Republicii Cehe, Poloniei si Ungariei. 

O oficialitate de la Ministerul rus al apararii a afirmat ca extinderea NATO ar putea avea "consecinte severe". 

Primirea oficiala in NATO a Poloniei, Ungariei si Republicii Cehe a provocat cuvinte de indignare din partea generalului Leonid Ivasov, de la Ministerul rus al Apararii. "Extinderea NATO constituie o periculoasa si istorica greseala, care ar putea avea consecinte grave, ducand la conflicte, si nu la pace" - a declarat generalul Leonid Ivasov. Istoria arata ca in momentul in care balanta puterii in Europa este viciata, lumea asista la instabilitate, conflicte si razboaie - a declarat oficialitatea de la Ministerul rus al Apararii, care a mai aratat ca o eventuala noua extindere a NATO prin cooptarea fostelor republici sovietice Lituania, Estonia si Letonia este cu totul si cu totul inacceptabila, Rusia urmand sa raspunda ca atare "la aceasta amenintare directa".

Un grup format din aproape 20 de tineri s-au adunat in fata Ambasadei SUA din Moscova, scandand lozinci cum ar fi: "Tineretul rus - impotriva NATO!" sau "NATO, jos mainile de pe Iugoslavia!". Cu toate ca Rusia s-a opus cu hotarare extinderii NATO, liderii de la Kremlin nu au putut face altceva decat sa priveasca neputinciosi cum Alianta Nord-Atlantica se apropie de granitele ei prin cooptarea, incepand de ieri oficiala, a trei tari din estul Europei, foste satelite ale Moscovei in anii razboiului rece. 

